9α. ΑΠΟΦΑΣΙΣ ΠΡΟΕΔΡΟΥ ΤΗΣ ΚΥΒΕΡΝΗΣΕΩΣ ΚΑΙ ΥΠΟΥΡΓΟΥ ΤΩΝ  ΟΙΚΟΝΟΜΙΚΩΝ Αριθ. Π. 17961 της 30 Σεπτ./3 Οκτ. 1950 Περί εξαιρέσεως από του φόρου κύκλου εργασιών των ταπήτων ανατολικού τύπου και των κιλιμίων. Έχοντες υπ’ όψει: α)την διάταξιν της παρ. 4 του άρθρ. 3 του Α.Ν. 660/1937 «περί του φόρου επί του κύκλου εργασιών», ως αύτη προσετέθη δια της παρ. 2 του άρθρ. 15 του Ν.Δ. 631/1948 και ετροποποιήθη και συνεπληρώθη δια του άρθρ. 11 του Α.Ν. 880/1949 και β)την από 17 Απρ. 1950 γνωμοδότησιν της Επιτροπής της παρ. 4 του άρθρ. 3 του Α.Ν. 660/1937, αποφασίζομεν: 1.Εξαιρούμεν του φόρου κύκλου εργασιών επί των ακαθαρίστων εσόδων τους εν Ελλάδι κατασκευαζομένους χειροποιήτους τάπητας ανατολικού τύπου και τα κιλίμια. 2.Η εξαίρεσις εφαρμόζεται επί των ακαθαρίστων εσόδων των πραγματοποιουμένων από του οικονομικού έτους 1950-51 και εφεξής. 3.Η παρούσα δημοσιευθήτω δια της Εφημερίδος της Κυβερνήσεως. 